
Na našem univerzitetu je studirao jedan student, ako se uopće može 
reći da je studirao, jer je bio veoma problematičan, te je zbog toga 
dobio niz upozorenja da će mu, ukoliko se ne popravi, biti ukinut 
status studenta, drugim riječima, bit će izbačen sa univerziteta 

I uprava univerziteta je na posljetku i donijela odluku da mu ukinu 
pomenuti status. No, konačnu odluku o tom pitanju je donosio 
rektorat. Bilo je to devedesetih godina kada je rektor univerziteta bio 
šejh Abdulaziz bin Baz, rhm. Kada je na red došlo da se potvrdi 
izbacivanje ovog studenta, profesori su upitali šejha Bin Baza što on 
misli o tome? On im reče: "Ako ste vi tako odlučili, onda nema potrebe 
da ja išta govorim?" -"Šejh, vi ste ipak rektor,"-rekao neko od 
prisutnih, "odluka može biti promijenjena ako se vi ne složite." Šejh je na to rekao: "Uopšte ne 
želim da dovodim u pitanje vaše odluke." - "Ali, možemo li bar čuti vaše mišljenje? Da li se 
slažete sa odlukom?" - rekao je neko. "Dobro. Ako baš insistirate da vam kažem svoje mišljenje, 
onda ću vam reći da ja mislim da ovom studentu trebamo pružiti još jednu priliku i da proučimo 
dovu za njega da ga Allah popravi i da sa njim pomogne naš ummet." A onda je šejh podigao 
ruke i počeo učiti dove za ovog studenta, a sa njim i ostali članovi rektorata. 



Nekoliko godina kasnije šejh Omer Felata, rhm., je otišao u Afriku da u nekim zemljama uradi 
prijemni ispit za one koji žele aplicirati za studije na Islamskom univerzitetu u Medini. Kada je 
došao u jedan grad, jedan mladić je na prijemnom ispitu pokazao zavidno znanje, znao je 
mnogo Kur'ana, poznavo je arapski dosta dobro, pokazao je da poznaje propise i tumačenja 
hadisa... Šejh Omer mu reče: "Mašallah, sinko, lijepo si odgovarao na pitanja. Gdje si to 
naučio?" A on reče: "Sve sam naučio sam kod šejha toga i toga, u njegovoj medresi." Nakon 
toga je ispit uradilo još nekoliko momaka sa isto tako zapaženim rezultatima. Kada ih je upitao 
gdje su učili, odgovorili su isto kao i onaj prvi. Rekli su mu da je taj šejh i njegova škola donijela 
preporod u njihovom mjestu i među Ijudima. Onda je šejh tražio da ga odvedu u školu kod 
njihovog učitelja da ga upozna. Kada ga je došao kod njega uslijedilo je iznenađenje- prepoznao 
je upravo onog problematičnog studenta čije je ime bio zaboravio, a kojeg je i on sam više puta 
savjetovao. Radostan što je mu je šejh Omer Felata došao u posjetu, ispričao mu je da se on 
nakon posljednjeg upozorenja popravio i da je postao vrijedan student te da je uspješno završio 
fakultet i da sada, hvala Allahu, radi na edukaciji omladine preko medrese koju je začeo u svom 
gradu... 


(Bilješka sa seminara "Postepenost u edukaciji", dr. Sultan El-Husajjin) 


Subhanallah. Živi primjeri, ili, bolje rečeno, primjeri koji žive i nakon smrti. Allah se smilovao 
šejhu! Stvarno veliki Ijudi imaju veliki sabur i veliku želju da dobro i svjetlo istine dođe do Ijudi. 

A koliko se samo Ijudi popravilo dovom nekoga ko im je želio dobro i koji je prelazio preko 
njihovih propustal? 

